Document ID: /roh_data/filtered/swiss_laws_in_ROHinterleaved.jsonl.gz/13074

This text was translated from FR into Rumantsch Grischun.

À la fin du bail, le fermier doit restituer la chose, avec tous les objets portés à l’inventaire, dans l’état où ils se trouvent. Il a droit à une indemnité pour les améliorations qui résultent:a. de soins dépassant une administration diligente de la chose;b. de rénovations ou de modifications auxquelles le bailleur a donné son consentement écrit. Il doit indemniser le bailleur des dégradations qu’il aurait pu prévenir par une administration diligente de la chose. Est nulle toute convention conclue avant la fin du bail et prévoyant que le locataire devra verser une indemnité destinée à couvrir autre chose qu’un dommage éventuel.

Il fittadin restituescha la chaussa e l’entir inventari en quest stadi, en il qual els sa chattan il mument da la restituziun. Il fittadin po pretender ina indemnisaziun per meglieraziuns, sch’ellas èn resultadas tras:a. stentas che surpassan la gestiun duida da la chaussa;b. renovaziuns u midadas, per las qualas l’affittader ha dà ses consentiment en scrit. Il fittadin sto prestar ina indemnisaziun per pegiuraments ch’el avess pudì evitar cun ina gestiun duida da la chaussa. Cunvegnas, cun las qualas il fittadin s’oblighescha ordavant da pajar – a la fin da la relaziun da fittanza – ina indemnisaziun che cumpiglia autras chaussas che la cuvrida d’in eventual donn, èn nunvalaivlas.